Enmešara

Enmešara – požemio pasaulio dievybė šumerų mitologijoje, vienas iš seniausių dievų. Žinomas užkalbėjimas, kuriame Enmešara ir jo sutuoktinė Ninmešara įvardijami dievų Anu ir Enlilio protėviais. Manoma, jog tai rodo Enmešarą ir Ninmešarą buvus pirmapradėmis dievybėmis. Turėjęs septynetą (kai kada teigiama, kad aštuonis) vaikų – antraeilių dievybių. Buvo siejamas su suššuru balandžiu.Jeremy Black; Anthony Green (1992). Gods, Demons and Symbols of Ancient Mesopotamia: An Illustrated Dictionary. University of Texas Press, p. 76–77. ISBN 978-0-292-70794-8.

Vardas en-me-šar2-ra reiškia „visų me viešpats“ arba „nesuskaičiuojamos daugybės kosmoso galių viešpats“. Yra išlikę fragmentiškų įrašų, pasakojančių apie Enmešaros kovą su kitais dievais. Senesniuose įrašuose pasakojama apie šio dievo kovą su Enliliu, o vėlesniuose (iš I tūkst. pr. m. e.) – su Marduku. Anot šumerų pasakojimo „Enlilis ir Namzitara“, Enmešara buvęs Enlilio dėdė, kurį sučiupus, Enlilis perėmęs vadovavimą dievams ir įgijęs galią nulemti likimus. Iš vėlesniųjų įrašų fragmentų aišku tai, kad Mardukas Enmešarą nugalėjęs ir paėmęs į nelaisvę. Viename I tūkst. pr. m. e. datuojamame tekste teigiama, jog Enmešara turėjęs dukterį Šuzianą, kurią vedęs Enlilis.Lluís Feliu, Fumi Karahashi, Gonzalo Rubio. The First Ninety Years: A Sumerian Celebration in Honor of Miguel Civil. Walter de Gruyter GmbH & Co KG, 2017.

 Šaltiniai 

Kategorija:Mesopotamijos dievai